Η αρμενική διασπορά διευρύνθηκε σημαντικά κατά τον Πρώτο Παγκόσμιο Πόλεμο λόγω της διάλυσης της Οθωμανικής Αυτοκρατορίας. Αν και πολλοί Αρμένιοι πέθαναν κατά την Γενοκτονία των Αρμενίων, κάποιοι Αρμένιοι κατάφεραν να ξεφύγουν και εγκαταστάθηκαν στην Σοβιετική Αρμενία και διάφορα μέρη του κόσμου. Στην δεκαετία του 1940 και του 1950 χιλιάδες Αρμένιοι (περίπου 150.000) της διασποράς μετανάστευσαν στην Σοβιετική Αρμενία, μετά από κάλεσμα της Σοβιετικής κυβέρνησης για να αναπληρώσουν τις απώλειες κατά τον Β΄ Παγκόσμιο Πόλεμο. Αν ήταν πετυχημένες, οι σοβιετικές εδαφικές αξιώσεις κατά της Τουρκίας θα μπορούσαν να είχαν επαναπατρίσει σημαντικό μέρος της αρμενικής διασποράς στην Αρμενία.